שיחה:פרשת בן זיגייר

message: הכתבה מלאה פרטים, רק שלחשובים מביניהם אין מקורות, ועד כמה שידוע לי מצפייה בתחקיר של ABC לא פורסמו כלל בתחקיר, כך שלא ברור לי מהיכן הגיעו.
1. התעלומה העיקרית שלא נפתרה בתחקיר היא סיבת מעצרו, ועלו שם השערות שונות, אבל זה לא מבוסס מידע. 
אז מהיכן הטענה שנאסר מכיוון שנתפס בריגול נגד ישראל?
2. גם לגבי הטענה שלאחר מותו נפתחה חקירה שבראשה עמד סגלוביץ', לא ברור מה מקורה?
replies: text: 1. שיניתי את תיאור סיבת מעצרו.

text: 2. הוספתי תבנית "מקור", ומיד הובא מקור בידי רדיומן. דוד שי - שיחה 09:37, 13 בפברואר 2013 (IST)

text: ראוי לדעתי להסיר פירוט של סיבות המעצר. לא ראיתי כל מקור לטענה המופיעה כעת בערך ואין כל סיבה להותיר את התאור הנוכחי, גם אם לצידו דרישת מקור. זוהי השערה הטובה ככל השערה אחרת. Oy • שיחה  16:29, 13 בפברואר 2013 (IST)
thread_title:  חסרים מקורות לרוב הטענות. בעיקר הטענה שנאסר כי ריגל נגד ישראל ? 

message: הפרשה ידועה בישראל ובעולם כפרשת האסיר X, כך גם בערכים הזרים בויקיפדיה.
זה נראה כמו שם מתאים יותר לערך, במקום פרשת בן זייגר.
מה גם שאנשים מחפשים בגוגל את הביטוי פרשת האסיר X או האסיר X, עשרות מונים יותר מאשר את הביטוי בן זייגר,
כך שכדי שיגיעו לערך כאן, כדאי לשנות את שמו.
גם לעתיד, זהו שם מושך יותר לקריאת הערך שיביא אליו קוראים רבים.
לשיקולכם.
replies: text: השיקול לבחירת שם הוא לא למשוך קוראים אלא להצמד לעובדות. על כן, "האסיר X", חרף פרסומו באחרונה כבן זייגר, מתייחס גם לאסירים ופרשיות אחרות תום ר. לשירותכם, דברו איתי!  •  ויקיחדשות מחפשת כתבים - בואו לסייע בהחייאת המיזם! 15:32, 13 בפברואר 2013 (IST)
replies: text: :למשל מרדכי קידר כונה "האסיר איקס". יואב ר. - שיחה 15:51, 13 בפברואר 2013 (IST)
replies: text: ::ברור שהשם "פרשת האסיר X" הוא שם זמני, ששימש כל זמן ששם האסיר היה סודי. אין שום טעם להמשיך לאחוז בו. דוד שי - שיחה 19:40, 13 בפברואר 2013 (IST)
thread_title:  שינוי שם הערך 

message: בחלק מאתרי החדשות שמו בן זיגייר, ובאחרים בן זייגר. באנגלית הוא נכתב Zygier, אך אני משער שמי שכותב את שמו "זייגר" מתבסס על ידיעה. דוד שי - שיחה 21:28, 13 בפברואר 2013 (IST)
thread_title:  מה שמו? 

message: אין אסיר אחד בכנוי זה . הפניתי לדף פירושונים איתן - שיחה 21:34, 13 בפברואר 2013 (IST)
replies: text: ולמה לכולם קוראים "האסיר X"? למה אין "האסיר Y", "האסיר Z" וכו'? דוד שי - שיחה 22:07, 13 בפברואר 2013 (IST)
replies: text: : א. כי כל פרשה היא משוואה בנעלם אחד. זאת לא מערכת משוואות. ב. אם היו נוהגים לפי הצעתך, אחרי Z היו צריכים לעבור ל-A. "פרשת האסיר A" נשמע פחות טוב. ג. האגף נקרא כבר אגף ה-איקסים. אולי השם המתאים הוא "אגף הנעלמים". איתן - שיחה 09:21, 14 בפברואר 2013 (IST)
thread_title:  פרשת האסיר איקס 

message: המילה YNET מוזכרת פה בקטע יותר פעמים משהאסיר מוזכר. לצומת לבכם. --85.65.195.45 22:38, 13 בפברואר 2013 (IST)
thread_title:  רק לי זה נראה כמו ייחצון לYNET? 

message: יש לשים לב שהערך כולו נכתב עוד כשלא הותרו לפרסום החלקים המפורסמים כעת ורוב רובו של הערך הסתמך על התחקיר האוסטרלי כמקור יחיד. כעת, משישנה התייחסות ישראלית פומבית לפרשה, ראוי לבקש מן העורכים השונים לא להקל ראש בזה ולספק באופן מאוזן ומלא את הפרסומים של "הצד הישראלי" הרשמי-בן זייגר זכה לייעוץ משפטי שוטף מעורכי דין בכירים כפי שהוספתי.חשוב לציין מידע מפורט ומדויק שהתפרסם בכלי התקשורת באופן גלוי . זה נראה  יתרה מזו, במקרים של סתירה בין מידע רשמי ישראלי לבין האמור בתחקיר, סביר שיהיה להעדיף את המידע הרשמי הישראלי על פני המידע המובא בתחקיר האוסטרלי או בכל כלי תקשורת אחר (וזה נכון כמובן רק לדברים אליהם התייחסה ישראל באופן רשמי). זו לפחות עמדתי. News2 - שיחה 13:45, 14 בפברואר 2013 (IST)
היום הצנזורה התירה לפירסום דברים בפרשה. הוספתי את שמות עורכי דינו.הדברים מעוגנים במגוון כתבות לעיל.
replies: text: אין חשיבות אנציקלופדית לשמות עורכי דינו. דוד שי - שיחה 23:00, 9 ביולי 2013 (IDT)
replies: text: :יש חשיבות כדי לדעת שבן זייגר קיבל ייצוג משפטי פרטי והולם ולא רק להסתפק בעמדת המדינה שכמובן תגיד שהיחס אליו היה טוב...
replies: text: ::הערך מספר שזיגייר יוצג על ידי עורכי דין, וזה חשוב. לשמות עורכי הדין אין חשיבות. דוד שי - שיחה 07:07, 10 ביולי 2013 (IDT)
thread_title:  "הצד הישראלי" 

message: הערך מצטט מספר מקורות זרים, אשר פרסמו דיווחים לא מאומתים בדבר אחריותו-כביכול של זייגר לכשלון מבצע, לכאורה, להבאת שרידי חללי סולטן יעקב לישראל. מדובר בדיסאינפורמציה, שנועדה להבטיח שדעת הקהל הישראלית לא תעלה שאלות רבות מידי. אביגדור פלדמן שהיה בקיא בפרטי המקרה ופגש בזייגר יום לפני שהתאבד, אמר שהמקרה אינו מקרה חמור, דבר העומד בסתירה לדיסאינפורמציה שהמוסד מנסה להפיץ לתועלתו-הוא. אנא מכם, ויקיפדיה. היזהרו בספקולציות שלכם. יש סיבות טובות לפקפק בשטויות שמנסים למכור לכם. 
replies: text: ניתן לקוות שהקורא הנבון מבין שפסקה המכילה שלל שמועות, אינה שיא האמינות. זה מה שיש לנו, רק שמועות.

text: נחמד לגלות שבן הטבע ידידנו הצטרף למעגל של ריצ'רד סילברסטיין ותיק דבקה, ומספק לקוראיו את האמת האחת והיחידה בענייני ביטחון. דוד שי - שיחה 21:05, 16 בספטמבר 2013 (IDT)
thread_title:  דיסאינפורמציה 

message: מדוע נכתב שזיגייר נפטר במדינת פלסטין תחת תמונתו מצד שמאל למעלה? 77.125.5.95 17:36, 4 בדצמבר 2018 (IST)
replies: text: השחתה בוויקינתונים. תוקן, תודה. Dovno - שיחה 17:40, 4 בדצמבר 2018 (IST)
thread_title:  מדוע נכתב שזיגייר נפטר במדינת פלסטין תחת תמונתו מצד שמאל למעלה? [[מיוחד:תרומות/77.125.5.95|77.125.5.95]] 17:36, 4 בדצמבר 2018 (IST) 

message: שלום עורכים יקרים,
מצאתי קישור חיצוני אחד או יותר בפרשת בן זיגייר שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.thepost.co.il/news/new.aspx?pn6Vq=E&0r9VQ=FDFKF נמצא כקישור שבור. מומלץ להוסיף https://web.archive.org/web/20140303150628/http://www.thepost.co.il/news/new.aspx?pn6Vq=E&0r9VQ=FDFKF לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 04:10, 15 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: על אירועים רבים מוטל צו איסור פרסום, ולכן אמצעי התקשורת מנועים מלדווח על פרטי האירוע, אך בדרך כלל רשאים לדווח שהתרחש אירוע שהוצא עליו צו אישור פרסום. במקרה שלפנינו נאסר על אמצעי התקשורת לדווח על האירוע, ובנוסף נאסר עליהם לדווח שיש צו איסור פרסום. ראוי שפרט זה יופיע בערך. דוד שי - שיחה 19:34, 25 באוקטובר 2022 (IDT)
thread_title:  צו איסור פרסום